Period: Ur III
Genre: Administrative
Transliteration:
<SURFACE>
di-til-la
{diš}um-ma-gi-na dumu ur{d}igi-zi-bar-ra
arad az-mu
u₂-šim-e dam ur{d}igi-zi-bar-ra-ra
5(diš) gin₂ ku₃-babbar-še₃
šeš-kal-la šu-ku₆
šu al-la dumu ur-zu-ka
in-ši-sa₁₀
egir-ra šu {d}šara₂-kam ensi₂-ka
ur-dingir-ra dumu az-mu-ke₄
dumu arad ŋa₂...bi₂-du₁₁
u₄ inim lugal nu-u₃-da-šub-ba-am₃
ba-sa₁₀-a
{diš}ur{d}nin-geš-zi-da
{diš}{d}ba-ba₆-ik-ṣur₂
nam-erim₂-am₃
ab-ba-mu maškim
{diš}al-la-mu
{diš}lu₂-eb-gal
{diš}lu₂-dingir-ra
di-ku₅-bi me
...en unu₆ gal {d}inanna ba-hun

Cuneiform:
<SURFACE>
𒁲𒌀𒆷
𒁹𒌝𒈠𒄀𒈾𒌉𒌨𒀭𒅆𒍣𒁇𒊏
𒀴𒊍𒈬
𒌑𒋆𒂊𒁮𒌨𒀭𒅆𒍣𒁇𒊏𒊏
𒐊𒂆𒆬𒌓𒂠
𒋀𒆗𒆷𒋗𒄩
𒋗𒀠𒆷𒌉𒌨𒍪𒅗
𒅔𒅆𒉚
𒂕𒊏𒋗𒀭𒇋𒄰𒉺𒋼𒋛𒅗
𒌨𒀭𒊏𒌉𒊍𒈬𒆤
𒌉𒀴𒂷...𒉈𒅗
𒌓𒅗𒈗𒉡𒅇𒁕𒊒𒁀𒀀𒀭
𒁀𒉚𒀀
𒁹𒌨𒀭𒎏𒄑𒍣𒁕
𒁹𒀭𒁀𒌑𒅅𒈲
𒉆𒉈𒊒𒀀𒀭
𒀊𒁀𒈬𒉺𒁽
𒁹𒀠𒆷𒈬
𒁹𒇽𒅁𒃲
𒁹𒇽𒀭𒊏
𒁲𒋻𒁉𒈨
...𒂗𒋼𒀊𒃲𒀭𒈹𒁀𒂠